section_heading: Opis
paragraph_text: mini|lijevo|270px|Umjetnički prikaz Dracorexa Dracorex je biljojed, imao je lubanju prekrivenu bodljama, kvrgama i dugu njušku. Ta vrsta je također imala dobro razvijene supratemporalne otvore i čvrsto oklopljenu ravnu lubanju kojoj je nedostajala kupola karakteristična za pahicefalosauride. Uz te dvije osobine, postojao je i veliki broj osteoderma u obliku nepravilne osteodermne kore od kvrga, većih rogova i šiljaka. Ako se to izuzme, Dracorex je fizički usporediv s rodom Stygimoloch.